Diari Oficial de la Generalitat Valenciana


Sumari del DOGV 1541, del 14-05-1991 (1991/821101)

RESOLUCIÓ de 6 de maig de 1991, del Director General de l'Institut Valencià d'Administració Pública, per la qual, en desplegament del Pla de Formació de 1991, es convoca la realització de cursos d'informàtica.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1541

Data del DOGV
:   14-05-1991

Secció del DOGV
:   ALTRES DISPOSICIONS

Número del document
:   1991/821101


Data del document
:   06-05-1991

Organisme emissor
:   Conselleria d'Administració Pública

Tipus de document
:   Resolució

Resolució de 6 de maig de 1991, del Director de l'Institut Valencià d'Administració Pública, per la qual, en desplegament del Pla de Formació de 1991, es convoca la realització de cursos d'informàtica.  
La Resolució de 12 de desembre de 1990, que anunciava la realització de cursos d'informàtica inclosos en el Pla de Formació de 1991, ha posat de manifest l'existència d'una quantiosa demanda de part del personal al servei de la Generalitat Valenciana; cosa que corrobora les necessitats ja detectades en aquesta matèria, les quals venien sent ateses per les aules d'informàtica de València i Alacant, que depenen de la Direcció General d'Organització i Sistemes d'Informació de la Conselleria d'Administració Pública.  
Per a donar una resposta adequada a aquesta situació cal acudir a les empreses del sector privat especialitzades en la matèria, que complementaran l'activitat que venen desplegant dites aules d'informàtica.  
L'elecció de les empreses a què s'encomana la realització subsidiària dels cursos d'informàtica ha rebut un informe favorable del Consell Rector de l?Institut Valencià d'Administració Pública en la reunió realitzada el passat dia 17 d'abril, en contestació a la proposta de la citada Direcció General d'Organització i Sistemes d'Informació.  
Per tot això, i d?acord amb el que hi ha disposat en la base Sa. de la Resolució de 18 d'abril, per la qual es desenvolupa el Pla de Formació d'enguany, resolc:  
Primer  
El personal fix al servei de la Generalitat Valenciana podrà sol·licitar, utilitzant el model que figura en l'annex I, l'assistència als cursos d'informàtica que figuren, amb el calendari corresponent, a l'annex III d'aquesta resolució.  
Segon  
Les instàncies hauran de dirigir-se a la Secretaria General de la Conselleria a què pertanyen els sol·licitants.  
Quan es tractarà de personal amb destinació als serveis territorials caldrà trametre les sol·licituds a la Secretaria General de la Conselleria de què depenen. El personal dels organismes autònoms ho farà al seu director.  
Per a assistir als distints cursos d'aquesta Convocatòria, amb excepció de l'anomenat «Introducció i DOS», caldrà posseir coneixements bàsics del manejament d'ordinadors i del sistema operatiu. La concurrència de l?esmentat requisit s'acreditarà, preferentment, adjuntant a la sol·licitud una fotocòpia compulsada del certificat que justifique la realització de l?esmentat curs introductori. Si no el té, el sol·licitant haurà de fer constar, en la casella corresponent del model d'instància, que posseeix bastants coneixements per a realitzar els cursos d'informàtica.  
Així mateix, l'assistència als cursos «Avançat DBase III PLUS-DBase IV» i «Avançat LOTUS 1-2-3», està subordinada a la realització prèvia dels cursos «DBase III PLUS-DBase IV» i «LOTUS 1-2-3», respectivament, que s'acreditarà, igualment, acompanyant una fotocòpia compulsada del certificat corresponent.  
La realització del curs «Knossys» anirà a càrrec de la Direcció General de Sistemes d'Informació, a través de l'Aula d'informàtica.  
Tercera  
Les secretaries generals de les conselleries, com també els directors dels organismes autònoms establiran, d?acord amb el model de l'annex II, una relació prioritzada per a cadascun dels cursos del personal al qual prèviament n'autoritzen l'assistència, amb indicació del módul que consideren més idoni, atenent les dates que figuren en el calendari de l'annex III.  
Els criteris de prioritat per a l'assistència als distints cursos d'informàtica vindran determinats per la valoració de les funcions concretes assignades al personal sol·licitant en les distintes unitats administratives.  
Així mateix, per a l'adscripció del personal als diferents cursos, es tindrà en compte allò disposat en els paràgrafs 3r i 4t de la base anterior.  
L'Institut Valencià d'Administració Pública es reserva la possibilitat d'alterar les dates triades per a garantir la quota prevista d'assistents a cadascun dels mòduls establerts.  
Prèviament a la seua tramesa a l'Institut Valencià d'Administració Pública, les relacions prioritzades citades hauran de posar-se en coneixement dels representants sindicals, els quals podran fer, si ho consideren convenient, les observacions i els suggeriments oportuns, per a la qual cosa se'ls facilitarà la documentació necessària. Aquestes observacions i els suggeriments constaran per escrit per a la tramesa a l?Institut Valencià d'Administració Pública.  
Quart  
Rebudes en l'Institut Valencià d'Administració Pública les relacions prioritzades pels secretaris generals de les conselleries i els directors dels organismes autònoms, es verificarà, amb els antecedents que consten a l'Institut, que cap dels aspirants que hi figura ha realitzat algun curs amb les mateixes matèries que el sol·licitat; en aqueix cas seria exclòs de la relació corresponent.  
Quan el nombre de sol·licituds siga superior a les places del curs, es distribuiran aquestes equitativament entre les conselleries i organismes autònoms. En el supòsit que es tracte de cursos repetitius, la distribució de les sol·licituds que figuren en les relacions prioritzades es farà pels mòduls prevists per a la seua realització, tractant de respectar, sempre que siga possible, les dates assenyalades en les relacions prioritzades, com també la realització en les tres províncies de la Comunitat Autònoma Valenciana.  
Cinquè  
Una vegada seleccionats per l?Institut Valencià d'Administració Pública els assistents a cadascun dels cursos, se'ls notificarà l'admissió, indicant-los el lloc, la data, i l?hora del començament del curs. Aquells qui, tot i haver estat seleccionats, renunciaren a l'assistència al curs sense causa justificada, restaran exclosos de participar en qualsevol altre curs inclòs en el Pla de Formació de 1991.  
Sisé  
Els participants en els cursos amb una inassistència que en depasse el 15% de la durada, restaran exclosos de la prova final d'aprofitament, que es realitzarà sempre per a l'obtenció del corresponent certificat.  
Si la dita inexistència fóra injustificada, quedaran també exclosos del Pla de Formació de 1991.  
Seté  
El termini de presentació de sol·licituds de part dels aspirants en les corresponents secretaries generals de les conselleries i organismes autònoms serà de 15 dies hàbils, a partir de la publicació d'aquesta resolució en el Diari Oficial de la Generalitat Valenciana.  
Acabat aquest termini, les secretaries respectives disposaran de 10 dies hàbils per a enviar a l'Institut Valencià d'Administració Pública les relacions prioritzades a què es refereixen les bases anteriors d'aquesta Resolució.  
Vuité   
L'abonament de les taxes d'assistència dels seleccionats als cursos s'efectuarà d'acord amb la Resolució de 22 d'abril de 1991 (DOGV 29.04.91), per la qual es fixa el procediment de gestió de pagament de taxes.  
València, 6 de maig de 1991.   
El Director de l?IVAP:   
Rafael de Juan i Fenollar.  
Veure annex  
ANNEX III  
Calendari dels cursos d'informàtica  
1. Introducció i DOS   
Hores: 12.   
Assistents: grups de 12 i de 20 persones.   
Núm. de mòduls: 19   
Total: 292 persones.   
Calendari: 1/1: 1, 2, 3 i 4 de juliol (de matí)  
 1/2: 8, 9, 10 i 11 de juliol (de vesprada)  
 1/3: 15, 16, 17 i 18 de juliol (de vesprada)  
 1/4: 1, 2, 3 i 4 de setembre (de mati).  
Horari: Matins: de 8 a 11 hores.  
 Vesprades: de 17.a 20 hores.  
Impartit per: CEPAE, S.L. i ERNST-YOUNG.  
2. Tractament de textos   
Hores: 10.   
Assistents: grups de 12 i de 20 persones.   
Núm. de mòduls: 27.   
Total: 388 persones   
Calendari: 2/1: 29, 30 i 31 de juliol   
 2/2: 9, 10 i 11 de setembre   
 2/3: 14, 15 i 16 d'octubre  
 2/4: 4, 5 i 6 de novembre.   
Horari: de 8 a 11/12 hores.   
Impartit per: CEPAE, S:L. i ERNST-YOUNG.  
3. DBASE III PLUS - DBASE IV   
Hores: 15.   
Assistents: grups de 12 i de 20 persones   
Núm. de mòduls: 23.   
Total: 340 persones.   
Calendari: 3/1: 8, 9, 10, 11 i 12 de juliol.  
 3/2: 16, 17, 18, 19 i 20 de setembre.  
 3/3: 21, 22, 23, 24 i 25 d'octubre.  
 3/4: 9, 10, 11, 12 i 13 de desembre.   
Horari: De 8 a 11 hores.   
Impartit: CEPAE, S.L. i ERNST & YOUNG  
4. FRAMEWORD II   
Hores: 20   
Assistents: grups de 12 i de 20 persones.  
Núm. de mòduls: 21 Total: 300 persones.   
Calendari: 4/1: 15, 16, 17, 18 i 19 de juliol.  
 4/2: 11, 12, 13, 14 i 15 de novembre.  
 4/3: 16, 17, 18, 19 i 20 de desembre.   
Horari: De 8 a 12 hores   
Impartit per. CEPAE, S.L. i ERNST & YOUNG  
5. LOTUS 1-2-3   
Hores: 15.   
Assistents: grups de 12 i de 20 persones.   
Núm. de mòduls: 11.   
Total: 164 persones.   
Calendari: 5/1: 22, 23, 24, 25 i 26 de juliol.  
 5/2: 18, 19, 20, 21 i 22 de novembre.   
Horari: De 8 a 11 hores.   
Impartit per: CEPAE, S.L. i ERNST & YOUNG  
6. KNOSSYS   
Hores: 10.   
Impartit per: La Direcció General d'Organització i Sistemes d'Informació, a través de l'Aula d'informàtica  
7 AVANÇAT DBASE III PLUS-DBASE IV   
Hores: 15.   
Assistents: grups de 12 i de 20 hores.   
Núm. de mòduls: 10.   
Total: 136 persones.   
Calendari: 7/1: 23, 24, 25, 26 i 27 de setembre   
 7/2: 9, 10, 11, 12 i 13 de desembre   
Horari: De 8 a 11 hores.   
Impartit per: CEPAE, S.L. i ERNST & YOUNG  
8. AVANÇAT LOTUS 1-2-3   
Hores: 10.   
Assistents: grups de 12 i de 20 persones.   
Núm. de mòduls: 12.   
Total: 176 persones.   
Calendari: 8/1: 7, 8 i 10 d'octubre  
 8/2: 25, 26 i 27 de novembre   
Horari: de 8 a 11/12 hores.   
Impartit per: CEPAE, S.L. i ERNST & YOUNG.